ЛъэIухэм поплъэ
Къэбэрдей-Балъкъэрым ЦIыхубэ хъыбарегъащIэ IэнатIэхэмкIэ, жылагъуэ, дин зэгухьэныгъэхэмкIэ и министерствэм фыщегъэгъуазэ КъБР-м псэуныгъэм егъэщIылIа и организацэхэу коммерцэ IэнатIэм пымыщIахэм я республикэ зэпеуэ (адэкIэ къызэрыкIуэнур Зэпеуэщ) зэрыригъэкIуэкIымкIэ.
Ар къызэрагъэпэщ «Псэуныгъэм егъэщIылIа организацэхэу коммерцэ IэнатIэм пымыщIахэр дэIыгъыным и IуэхукIэ» Урысей Федерацэм и Правительствэм 2011 гъэм шыщхьэуIум и 23-м къыдигъэкIа унафэ №713-р ягъэзащIэкIэрэ икIи «Къэбэрдей-Балъкъэр Республикэм и республикэ бюджетым щыщ субсидиехэр псэуныгъэм егъэщIылIа организацэхэу коммерцэм пымыщIахэм зэрыратыну хабзэм и IуэхукIэ» КъБР-м и Правительствэм 2013 гъэм мазаем и 26-м къыдигъэкIа унафэ №51-ПП-м ипкъ иткIэ. Зэпеуэм зы социальнэ проект щыдаIыгъынущ мыпхуэдэ унэтIыныгъэкIэ: зеиншэхэм якIэлъыплъын, анэхэмрэ сабийхэмрэ дэIыгъын.
ТекIуам республикэ бюджетым къыхахынурэ субсидиеу сом мини 150-рэ иратынущ. Абы щыхэплъэнукъым ягъэзащIэ е ягъэзэщIа проектхэм, апхуэдэу цIыхухэр ахъшэкIэ ядэIэпыкъуныр къыщыгъэлъэгъуа проектхэм.
Зэпеуэр зэрырагъэкIуэкIынур икIи абы хэтын папщIэ лъэIухэр къызэратыну щIыкIэр къыщыгъэлъэгъуащ «Къэбэрдей-Балъкъэр Республикэм и республикэ бюджетым щыщ субсидиехэр псэуныгъэм егъэщIылIа организацэхэу коммерцэм пымыщIахэм зэрыратыну хабзэм и IуэхукIэ» КъБР-м и Правительствэм 2013 гъэм мазаем и 26-м къыдигъэкIа унафэ №51-ПП-м.
ЦIыхубэм хъыбар зэрырагъащIэ республикэ IэнатIэхэм къызэрытрадзэрэ махуэ 21-м къриубыдэу лъэIухэр щыIах мы хэщIапIэм: Налшык къалэ, Лениным и проспект, 5, КъБР-м ЦIыхубэ хъыбарегъащIэ IэнатIэхэмкIэ, жылагъуэ, дин зэгухьэныгъэхэмкIэ и министерствэ. «Псэуныгъэм егъэщIылIа организацэхэу коммерцэм пымыщIахэр къыщыхах зэпеуэ» тхыгъэхэр зытетха конверт зэхуэщIахэм илъ тхылъыпIэуи электрон IэмэпсымэхэмкIи (СД диск) къахь хъунущ.
Зэпеуэм теухуа хъыбарыр итщ Къэбэрдей-Балъкъэрым ЦIыху-бэ хъыбарегъащIэ IэнатIэхэмкIэ, жылагъуэ, дин зэгухьэныгъэхэмкIэ и министерствэм и www.pravitelstvokbr.ru. порталым.
ЛъэIухэр зэратыну щIыкIэмкIэ фыщыщIэупщIэ хъунущ мыпхуэдэ телефонымкIэ: 8(8622) 77-83-35.
